AlexejDobrolubov/national_council_slovak_2010 huggingface dataset:
90. schôdza NR SR - 12.deň - A. dopoludnia
Dátum: 2023-05-19
Poslanec: Kremský, Peter (OĽANO)
Druh vystúpenia: Vystúpenie s faktickou poznámkou

60. Ďakujem. Ja len možno doplním kolegyňu, Marián, že mnohí tí šéfovia ZMOS-u, ktorí na nás tak nadávajú, sa objavia na kandidátnych listinách HLAS-u, SMER-u a podobne, takže tam sa to pekne ukáže, prečo to robili. Ja nebudem dlho rozprávať, lebo myslím si, že už tu len ťaháme prázdne reči, aj toto tvoje vystúpenie bolo zase dokola to isté. Ja už tiež nebudem kvôli tomu vystupovať v rozprave, lebo myslím, že čo som chcel, som povedal. Ty si to vždycky nejako ohneš, tak jak ti vyhovuje, ale myslím, že sú to už také zbytočné reči. Ja len chcem povedať jedno, že stále hovoríš o tom, že treba opravovať chyby alebo že ste chceli opravovať chyby, no opravovať chyby sa dá vtedy, keď sa diskutuje. Vy ste odmietali diskutovať vôbec o týchto riešeniach pre podporu rodín a to bol problém. Pretože spolužitie tak ako v manželstve aj v priateľstve, ale takisto v koalícii si vyžaduje vzájomný rešpekt. A ten spočíva v tom, že dovolíme tomu druhému naplniť jeho volebný program. My sme vám to dovolili, schválili sme vám všetky kilečká, formu justície, aj všelijako s prižmúrenými očami, lebo nebolo to úplne štandardné, ale vy ste proste to sekli. Nie, nie, toto si Matovič nepresadí a to bol problém. My sme išli na to systémom viac do rozpočtu, viac ľuďom. Prečo sa zvýšili príjmy do rozpočtu, prečo sa znížili podvody na DPH, pretože Matovič bol minister financií a zlodeji sa báli. Báli sa kradnúť. Preto sa zvýšili príjmy do rozpočtu, preto sa výrazne znížila daňová medzera, to sú fakty. To sú jasné ukazovatele, ktoré hovoria o tom, že niečo sme robili dobre. A my sme tie peniaze nechceli rozkradnúť, ale sme ich chceli dať ľuďom. A to sme aj urobili. A keby ste nám v tom nebránili, tak to môže fungovať dodnes.
90. schôdza NR SR - 12.deň - A. dopoludnia
Dátum: 2023-05-19
Poslanec: Kremský, Peter (OĽANO)
Druh vystúpenia: Vystúpenie s faktickou poznámkou

46. Ďakujem. Ja budem len na pani poslankyňu Cigánikovu, no vy hovoríte o tom, že naozaj, že mestá dostali, mestá a obce dostali menej a že mali by dosť viac. No podľa zákona im patrí presne vymedzený podiel z daní a tento rok ku koncu apríla dostali 1,4 mld. eur. Oproti minulému roku o 53 mil. viac, to je, to sú fakty, to sú fakty. To nieže ja si to vymyslím. Keď tí ľudia by zarábali menej, takisto by dostali menej. Keď budú zarábať viac, dostanú viac. Ja si myslím, že to je to, o čom sa bavíme. To, že by oni chceli viac alebo že by radi boli mala bývali viac, no však super, hej. Ale to je presne o tom želaní. A k tomu daňovému bonusu, no presne toto je to zábavné, že, že vy všetci rozprávate o tom, že jak vy ten daňový bonus nepotrebujete a jak vaše deti ich nepotrebujú, ale ja som ešte nepočul o nikom, kto by sa ho vzdal toho daňového bonusu, sa môže možno vzdať. Vy ste sa ho vzdala pani poslankyňa? Nie, nie, nie, nie, dostávate ho automaticky. Vy sa ho musíte vzdať a všetci to dobre vedia, ale nikto to neurobil. Nikto z tých novinárov, čo to tak hrozne kritizovali, sa ho nevzdal, ani Maroš Viskupič sa ho nevzdal, ani vy, ani Rišo Sulík, nikto sa ho nevzdal, hoci som ich k tomu vyzýval, že keď je to také škodlivé pre krajinu, keď to tým mestám a obciam tak pomôže, vzdajte sa toho, vzdajte sa, nechajte tým mestám a obciam tie peniaze. Nikto sa toho nevzdal, každý je rád, keď mu tých 300 euro navyše mesačne alebo koľko príde na účet. Takže to sú obyčajné reči pokrytecké, falošné, akože buďte féroví potom a dajte také gesto, že sa vzdáte toho daňového bonusu. Ja chcem vidieť toho človeka. (Potlesk.)
90. schôdza NR SR - 12.deň - A. dopoludnia
Dátum: 2023-05-19
Poslanec: Kremský, Peter (OĽANO)
Druh vystúpenia: Vystúpenie s faktickou poznámkou

24. Ďakujem. Len veľmi krátko. Áno, je to to isté, samozrejme, je to len ten bod k dražbám, nie tie ďalšie dva body, ktoré sú v tom pozmeňováku, čiže týka sa to len toho posledného bodu a, samozrejme, môžeme to urobiť tak, že hlasovanie k tomuto bodu dáme napríklad na stredu... ----------------------------------------- 24. Ďakujem. Len veľmi krátko. Áno, je to to isté. Samozrejme, je to len bod k dražbám. Nie tie ďalšie dva body, ktoré sú v tom pozmeňováku. Týka sa to len toho posledného bodu. A, samozrejme, môžeme to urobiť tak, že hlasovanie k tomuto bodu dáme napríklad na stredu 11.00 h, aby som potom medzitým stihol vlastne stiahnuť ten zákon, prípadne ak to prejde teda v tom spomínanom zákone.
90. schôdza NR SR - 12.deň - A. dopoludnia
Dátum: 2023-05-19
Poslanec: Kremský, Peter (OĽANO)
Druh vystúpenia: Vystúpenie v rozprave

18. Ďakujem veľmi pekne, pán predsedajúci. Ja pevne verím, že tu nebudem doobeda, pretože nebudem naťahovať čas a dlho rozprávať, skúsim to predstaviť veľmi stručne, keďže vidím, že účasť tu nie je veľmi bohatá a som presvedčený, že tí, ktorí tu sú, si tie zákony, ktoré ich zaujímajú, aj naštudovali dopredu, takže budem to uvádzať len veľmi stručne a radšej potom odpoviem na otázky v rozprave prípadným záujemcom. Tento prvý zákon, ktorý mení, ktorý novelizuje zákon 527/2002 Z. z. o dobrovoľných dražbách som už spomínal včera. Ide o to, že na dražbách sa veľmi často využíva hotovosť na a je tam veľké podozrenie z prania špinavých peňazí, pretože limity pre používanie hotovosti, ktoré platia v slovenskej legislatíve, majú niekoľko výnimiek. Jednou z výnimiek sú aj dražby. Vedie to k tomu, že veľmi často na dražbách bežní záujemcovia v podstate ani nemajú šancu uspieť, pretože sú tam ľudia, ktorí tam prídu s taškami peňazí a proste ide im len o to, ako tieto peniaze v podstate minút a pustiť do obehu a zlegalizovať. Čiže v podstate tá cena, ktorá sa tam dosiahne, je často pomerne nadsadená a ide len vlastne o to preprať peniaze. Nehovorím, že je to tak vždy, ale stretol som sa s viacerými takýmito prípadmi a potvrdilo mi to viacero ľudí, ktorí sa pokúsili takýchto dražieb zúčastniť. Zároveň som toto riešenie navrhol aj ako pozmeňujúci návrh včera v zákone o obmedzení používania hotovosti, čiže ak tento zákon prejde, tak, samozrejme, tento návrh zákona samostatný stiahnem. Čiže k tomuto len toľko. Ďakujem. Pán predsedajúci, skončil som.
90. schôdza NR SR - 11.deň - B. popoludní
Dátum: 2023-05-18
Poslanec: Kremský, Peter (OĽANO)
Druh vystúpenia: Vystúpenie s faktickou poznámkou

195. Ďakujem. Ja len veľmi krátko. Ja len veľmi krátko. Ja rozumiem , že sa vám to nepáči, že by ste to chceli na tých 15-, ako rozumiem tomu, ale mám na to iný názor, čiže preto som to takto navrhol a necháme to na poslancov, nech rozhodnú. Možno ešte jednu vec, Marián, trošku si to doplietol, tam nejde o držanie hotovosti, ale o využívanie hotovosti, čiže o platby v hotovosti. Čiže človek môže mať doma aj 50-tisíc, keď chce, to je už na ňom, ide o to, že keď ide zaplatiť, tak nemôže vlastne použiť viac, ako je ten limit naraz, čiže on môže na druhý deň znova ísť a znova použiť ten istý limit, ale, ale jednorazovo nemôže vlastne zaplatiť viac, tam je to limit na platbu, nie na držanie.
90. schôdza NR SR - 11.deň - B. popoludní
Dátum: 2023-05-18
Poslanec: Kremský, Peter (OĽANO)
Druh vystúpenia: Vystúpenie s faktickou poznámkou

191. Ďakujem, len krátko odpoviem. Áno, myslím si, že je to otázka názoru, samozrejme, ja tiež som nevidel tam v tom odôvodnení, že prečo by to malo 15-tisíc byť presne, asi na to ani nie je nejaké úplne vecné odôvodnenie, prečo by to tak muselo byť. Rozumiem, že chcete tú hranicu zvýšiť, ja som ju navrhol nižšiu a osobne nebudem súhlasiť s ďalším znižovaním, keď sa na to pýtaš, teda určite nepodporím návrhy takýchto poslancov, ak by sa objavili, ja nie som zástancom zákazu hotovosti, určite, myslím si, že používanie hotovosti v určitej miere patrí k základným ľudským slobodám, takže určite takéto niečo nepodporím. K tým ďalším otázkam, ktoré si spomínal, áno, súhlasím, že tá mimoriadna situácia asi by nemala byť až tak dlho, ale minimálne v tom, v tejto oblasti myslím si, že to naozaj nemá opodstatnenie vôbec a akokoľvek dlho. A k tým dražbám, no naozaj nemám dáta, myslím si, že veľmi ťažko aj asi by ich bolo získať, ale mám, mám informácie z terénu, robil som si trošku taký prieskum a naozaj z tejto informácie sa mi potvrdili, že v podstate na dražbách sa operuje do veľkej miery s hotovosťou a že tá hotovosť je aj do veľkej miery pochybná.
90. schôdza NR SR - 11.deň - B. popoludní
Dátum: 2023-05-18
Poslanec: Kremský, Peter (OĽANO)
Druh vystúpenia: Vystúpenie s faktickou poznámkou

106. Ja som rád, že ste našli spoločnú reč, že už tu nepočujeme takéto hádky, takže to sa teším. Ale, pán poslanec Tomáš, chcem ešte zareagovať na tú vašu predchádzajúcu reakciu na mňa, ktorú ste tak ako veľmi prefíkane urobili, tak aby som na to nemohol reagovať. Samozrejme, to, čo tvrdíte, je klamstvo, už som vám to viackrát povedal aj v reláciích... v reláciách, kde ste ma z tohto obvinili, nikde som nepovedal, že sa dôchodcovia, ktorí majú zimu, majú vysťahovať, to je klamstvo, a keďže už som vás na to viackrát upozornil, znamená to, že klamete vedome, že klamete vedome. Dobre viete, že klamete, napriek tomu klamete ďalej. Neviem, ako sa takýto človek môže ráno pozrieť do zrkadla, keď dobre vie, že klame, napriek tomu to robí. Toto učíte aj svoje deti? Ja si myslím, pán poslanec, že toto je hanba. Ešte raz vám hovorím, povedal som to, že pokiaľ človek nedokáže zvládať platbu za svoju nehnuteľnosť, možno ju má príliš veľkú, možno ju má príliš drahú, je niekedy lepšie, aby sa presťahoval do menšej nehnuteľnosti. Urobil som to aj s mojou mamou, keď ostala sama vo veľkom dome, tak ten dom predala a nasťahovala sa k bratovi. Je to oveľa lepšie riešenie aj z hľadiska finančného, aj z hľadiska vzťahov, pretože sa má o ňu kto postarať. Takže, prosím vás, neprekrúcajte moje slová a neklamte dôchodcov, ktorí vám možno slepo veria, ale robia veľkú hlúposť, pretože ste nepoctivý človek.
90. schôdza NR SR - 11.deň - B. popoludní
Dátum: 2023-05-18
Poslanec: Kremský, Peter (OĽANO)
Druh vystúpenia: Vystúpenie s faktickou poznámkou

92. Ďakujem. No, kolega Cmorej, vždycky je to voľba v živote medzi peniazmi a poctivosťou, čiže ja si myslím, že aj v tomto prípade pre mňa by bola voľba jasná. Ja som poctivý človek a celý život sa tak snažím žiť a nepredal by som to za žiadne peniaze. Ani od nejakého dieťaťa, ktoré údajne mám, ale v skutočnosti nemám, takže myslím si, že tá dilema pre mňa by bola jasná, keď teda mám poradiť tebe a ďalším, ktorých by to zaujímalo. Myslím si, že, samozrejme, problémy vždy vznikajú, keď je niečo nové, vždycky sa to musí zabehať a vyčistiť a tak ďalej. Keď sa niečo robí, robia sa aj chyby. No robia sa chyby aj pri detských prídavkoch a asi by si nesúhlasil s tým, že by sme ich teraz chceli zastaviť alebo niekto by vyzval, že treba zastaviť vyplácanie detských príspevkov, lebo niektoré deti nedostali a niektoré dostali dvakrát omylom alebo ja neviem čo, niečo ďalšie, dôchodky. Aj pri dôchodkoch sa robia chyby. Čiže myslím si, že ako som spomínal, keď to bude dva-tri roky už zabehnuté, tak aj tie chyby sa vychytajú a tých ľudí, ktorí budú prekvapení, teda koľko detí majú, verím, že bude menej, možnože takto vzniknú aj nejaké nové priateľstvá, nové vzťahy, keď ľudia zistia, teda že možno že o niečom nevedeli. Aj to sa stáva, taký je život, čiže netreba z toho robiť zbytočnú politickú drámu, ale treba sa na tom zasmiať a povedať si jasne treba to... vychytať muchy a ideme ďalej. Myslím si, že je to skvelá myšlienka a nakoniec nie sme prvá krajina, kde takéto niečo robia, a myslím si, že je to výborný nápad.
90. schôdza NR SR - 11.deň - B. popoludní
Dátum: 2023-05-18
Poslanec: Kremský, Peter (OĽANO)
Druh vystúpenia: Vystúpenie s faktickou poznámkou

82. Ďakujem. No ja teraz nadviažem aj na kolegu poslanca Svrčeka. Áno, viackrát sme diskutovali rôzne otázky sociálneho, alebo teda zákona o sociálnom poistení aj v súvislosti s II. pilierom, len niekedy už je to také neprehľadné, že sa to raz tak hovorí, potom inak a myslím si, že to, že sme tu dnes dostali kopu pozmeňovákov, relatívne hrubých a relatívne komplexných, sa mi tiež zdá byť dosť neštandardné, a myslím si naozaj, že by sme mali nechať čas na preštudovanie tých pozmeňujúcich návrhov aspoň do utorka, preto som navrhoval, aby sa dnes to hlasovanie vypustilo, aby sme hlasovali najbližšie až v utorok. Čiže myslím si, že toto by bolo veľmi dôležité. A keď teda sa vrátim k veci, myslím si, že to, čo kolega Cmorej navrhol, vyzerá rozumne, a pokiaľ je tam nejaká legislatívna diera, tak asi by bolo rozumné ju zaplátať, pretože v každej takejto legislatívnej diere sa objavujú nie čísla, ale reálni ľudia, ktorí potom sú prekvapení, že zákon na nich nemyslel a vlastne tie, tá, tá odozva zo strany Sociálnej poisťovne zvyčajne nie je práve ľudská a vysvetľujúca a príjemná a väčšinou je taká úradnícka, čo je o to nepríjemnejšie. Čiže myslím si, že naozaj pokiaľ vieme zaplátať takúto dieru, tak to treba urobiť.
90. schôdza NR SR - 11.deň - B. popoludní
Dátum: 2023-05-18
Poslanec: Kremský, Peter (OĽANO)
Druh vystúpenia: Vystúpenie s faktickou poznámkou

74. Ďakujem, pán predsedajúci. No ja sa celkom zabávam na tom, ako nová koalícia HLAS, SaS, PS sa dokáže úplne úžasne dohodnúť to, čo oligarchovia naplánovali, tak nejako sa nám tu rozpadá v priamom prenose a nedokážete sa dohodnúť ani na základných veciach, čo kto povedal a čo kto sľúbil a čo kto chcel a čo kto presadil. Zaujímavé, že keď zákon prešiel, ten, čo ste tak domotali všetci, tak ste sa s tým všetci veľmi chválili, ako ste to úžasne urobili, ako ste úžasne všetkým pomohli, až kým vám to niekto neprečítal a nepovedal, že čo to vlastne znamená, takže neviem potom, ako budete po voľbách rozprávať, jak ste úžasne všetci spolu spokojní. No, toto je ten, to úžasné upokojenie a riešenie chaosu, po ktorom tu voláte. Ten chaos, ktorí ste sami vyvolali, tak teraz sami idete utišovať a rozprávate o tom, aká to, aký je tu chaos. Takže ja sa na tom len zabávam, proste toto je čisté pokrytectvo a čistá komédia a divadlo, na tom, ako, ako sa neviete ani normálne dohodnúť a normálne zhodnúť, len vykrikujete po sebe a obviňujete sa z kadejakých nezmyslov, takže len na margo toho.
90. schôdza NR SR - 14.deň - A. dopoludnia
Dátum: 2023-05-24
Poslanec: Kozelová, Monika (-)
Druh vystúpenia: Vystúpenie s faktickou poznámkou

167. No, ten konečný výsledok, ktorý sme vám predkladali, je výsledkom právneho oddelenia ministerstva pôdohospodárstva. Čiže to, čo, je tam kopa vecí, ktoré napríklad aj mne chýbajú, a mienim ich upraviť potom v druhom čítaní v pozmeňovacom návrhu a ja sa žiadnemu pozmeňovaciemu návrhu ani nebránim. To znamená, že pokiaľ vy máte nejaký pocit, ale hovorím, že ten výsledný výsledok, ktorý, ktorý sme vám predložili, je čistopis ministerstva pôdohospodárstva a ich právneho oddelenia. Vykuchali aj náš podklad, ktorý, ktorý sme im dávali, takže len v dôsledku toho, že naozaj my potrebujeme sa už, už začať riešiť aj množiarne, aj spôsob chovu, aj welfare týchto zvierat. A teraz, teraz hovorím aj, aj o zlých podmienkach, ktoré majú nielen v rómskych osadách, o čom sme tu už stokrát hovorili, ale aj v množstve domácností. Tak jednoducho ja by som vás zdvorilo poprosila, budem rada každému pozmeňovaciemu zákonu, ktorý, ktorý... teda návrhu, ktorý bude mať hlavu-pätu, bude zapadať a bude pomáhať, bude pomáhať zvieratám, aby sme to posunuli do druhého čítania a potom po nejakej dohode a po pozmeňovákoch uvidíme. Zároveň som chcela povedať ešte jednu vec, že, že to dvojité, ten - dvakrát do roka - sa jedná najmä o chovy, ktoré sú čistokrvné. A aspoň tak sme, tak sme to my komunikovali s ministerstvom pôdohospodárstva a trikrát, trikrát za život v prípade, ak sú to, ak sú to zvieratá, ktoré sú, ktoré rodia cisárskym rezom, to znamená, to sú tie buloidné obvykle.
90. schôdza NR SR - 13.deň - B. popoludní
Dátum: 2023-05-23
Poslanec: Kozelová, Monika (-)
Druh vystúpenia: Vystúpenie v rozprave

222. Vážené kolegyne, vážení kolegovia, ja som sa vám vlastne prišla prihovoriť za, za to, aby ste za tento zákon hlasovali, a to v mene všetkých kultúrnikov, ktorí ostali počas celej pandémie absolútne bez, bez príjmov. Keď sa pozrieme na kultúru, jednoznačne to bol najviac zasiahnutý rezort, a to napriek tomu, že kultúra ako taká aj vrátane kreatívneho priemyslu každý rok generuje do štátneho rozpočtu 2 % HDP. Ľudia sa pýtajú, že na čom to zarába, ale keďže sa bavíme o kreatívnom priemysle, treba si spomenúť aj na reklamy, treba si spomenúť na onliny, na hry, na aplikácie, to všetko patrí pod kreatívny priemysel, to všetko patrí pod kultúru. Tá kultúra tie peniaze nosí a my sme sa vždy tak nádejali, že práve ten kreatívny priemysel a to, čo sa naozaj finančne zhromažďuje do tej kultúry a do toho sektoru kultúry, že sa vráti do toho umenia, ktoré možno nezarába tak strašne veľa peňazí, ale o to viac dostalo poza uši práve počas, počas covidu. Ja som veľmi vďačná za tento návrh zákona a som rada, že, že ho predkladáme do parlamentu, pretože všetky tie diva... malé di... hlavne teraz sa bavím o malých divadlách, o regionálnych divadlách, o malých kluboch, o kapelách a o folklórnych súboroch a o všetkom, čo pod kultúru patrí. Práve to, teda hlavne o, hlavne sa jedná o kultúru, ktorá nie je štátna. Tak tie, tí naozaj dostali poza uši a mnoho súborov nám zaniklo, či to boli divadelné súbory, či to boli, či to boli naozaj tanečné súbory, folklórne súbory. Zanikli nám práve preto, že nedosiahli na nejakú pomoc, akúkoľvek pomoc, že sme im nepomáhali dostatočne, možno dostatočne v tom zmysle, že skutočne boli naj... úplne na konci a boli úplne najdlhšie zavretí zo všetkých, najskôr zavretí a najneskôr otvorení. Čiže ja budem naozaj krátka. Ja vám chcem vopred poďakovať, ak zahlasujete za tento zákon a dúfam, že podporíte kultúru, aby sa znovu vzchopila a znovu dala, znovu postavila na nohy a aby to bolo všetko tak, ako pred covidom, pretože tá kultúra to je pokrm pre dušu a my tú dušu máme takú zaprasenú za posledné tri roky, že potrebujeme, aby bola zase krásna, čistá a pokojná. Ďakujem.
90. schôdza NR SR - 13.deň - B. popoludní
Dátum: 2023-05-23
Poslanec: Kozelová, Monika (-)
Druh vystúpenia: Vystúpenie s faktickou poznámkou

194. No ja chcem povedať, že ja plne chápem dôležitosť tohto zákona, musím však upozorniť, že nie sú to len, len Vysoké Tatry, si sa opierala tu aj o Bratislavu. Ja musím, musím znova upozorniť na to, že napriek tomu, že Bratislava má oficiálne 450 000 obyvateľov, celoročne tu žije 650 000 obyvateľov a 200 000 ľudí, ktorí tu celoročne žijú, neplatia podielové dane do Bratislavy. Čiže tento istý problém práve preto chápem, chápem tento zákon, že čo sa deje v tých Tatrách, lebo tá Bratislava je na tom úplne rovnako hej. Lebo keď si to zoberiete 450 000, ktorí platia podielové dane a z tých sa tu to mesto spravuje a 200 000, ktorí tu žijú celoročne a platia dane hocikde inde po celom Slovensku len nie do Bratislavy, ale žijú tu, fungujú tu, platia, platia tí ostatní za nich vodné, stočné, všetko ostatné, tak, tak úplne chápem a pokiaľ to bude možné, tak ja, samozrejme, podporím tento zákon.
90. schôdza NR SR - 13.deň - B. popoludní
Dátum: 2023-05-23
Poslanec: Kozelová, Monika (-)
Druh vystúpenia: Vystúpenie s faktickou poznámkou

44. Tak začnem hneď tým, že jediný, kto sa tu pobil, sú ženy. Ja si pamätám, že prvý, kto tu vyskakoval, že dostal na frak, bol pán Blaha, to len tak mimochodom. Po druhé, kedy ja som povedala degenerovaný, ja som hovorila o DNA. Takže zase to vy vytŕhate z kontextu, zase to otáčate a zase to obraciate úplne naopak. A to isté ste urobili s tým, čo hovorila Anka Zemanová. Anka odišla, ale musím sa jej zastať, pretože presne to ste urobili. Keď sa bavíme o tých ženách, ktoré, ktoré sú v parlamente a nie sú v parlamente, pýtam sa, kto robí kandidátky? Pozrite sa do tých strán a obvykle sú to muži. Takže nečakám, že sa objaví viac žien na kandidátkach, jednoducho nečakám. Môžu byť sebelepšie, sebechytrejšie, budú mať buď horšie miesta, to tak proste je, ale ja to chápem, sú v prevahe, dávajú si tam tých, ktorí si myslia, že ich tam dať majú, ženy to nie sú a možno, možno by to tu bolo civilizovanejšie, lepšie, menej by sa vymýšľalo, menej by sa vytŕhalo z kontextu a menej by sa klamalo.
90. schôdza NR SR - 13.deň - B. popoludní
Dátum: 2023-05-23
Poslanec: Kozelová, Monika (-)
Druh vystúpenia: Vystúpenie s faktickou poznámkou

34. Anka, ja ti ďakujem za to, že, za všetko, čo si povedala, ja musím povedať, že my, bohužiaľ, máme v DNA to, o čom pán profesor Šucha hovoril. Po prvé. Máme v DNA aj to, že vytrhávame z kontextu úplne pravidelne, úplne všetci a že meníme, meníme informácie, ktoré niekto vyslovil na svoj obraz. To je úplná pravda. To, že si tu vymýšľame, dokonca púšťame nepravdivé informácie, to tiež máme v DNA, to je tiež pravda. Ja si len spomeniem na tie svoje včely, ktoré som ešte dodnes, ani čiarku o nich nenapísala, ale za to všetci sa tu o nich bavili, komplet všetci a komplet všetci mi nadávali. Hej? Takže to je tiež pravda. To, že máme v DNA v podstate to, že príde chlap do krčmy, ožerie sa, dôjde domov, strieska ženu, strieska deti, všetci sú ticho, to je tiež pravda. Ja si nepamätám, že by niekto tu hovoril o tom, že ide žena do krčmy, dôjde domov, strieska muža, strieska deti, no tak takéto nefunguje, u nás v DNA je to naopak. To, že tu tá rovnosť nie je, to je tiež pravda. Ťažko sa to počúva chlapom, ja to chápem, ťažko sa im tu počúva kopec vecí aj v tomto parlamente. Takže ak naozaj pochybil a ospravedlnil sa, beriem to, ale súhlasím s tým, že naša DNA je teda velice čudná, čo sa týka rovnoprávnosti žien a mužov. A popravde, keby v parlamente bola nadpolovičná väčšina žien, tak to tu takto nevyzerá, ja tomu verím.
90. schôdza NR SR - 12.deň - A. dopoludnia
Dátum: 2023-05-19
Poslanec: Kozelová, Monika (-)
Druh vystúpenia: Vystúpenie s faktickou poznámkou

145. No mne už by mali vymeniť káble, ale o tom som nechcela. Peter, ja som ti poďakovala už v momente, kedy ste s Jankou Vaňovou prišli s touto témou od prvého momentu, keď, keď ste hovorili o tom, že poďme sa do toho pustiť. Ja si myslím, že to je tak dôležitá vec a hlavne v tomto parlamente a hlavne v tom zložení parlamentu, aký tu máme, že to ani nejdem hovoriť. To, že sa to dostalo až sem, je, je naozaj vaša zásluha, že ste za tým išli, že ste za tým išli až dokonca, až dúfam, že pôjdeme za tým až do konca. Ja pevne verím, že sa to dostane cez prvé čítanie a že, a že to druhé čítanie naozaj podporí väčšina parlamentu, aj keď, samozrejme, tuto tie predné lavice po tej druhej strane s tými nerátam, ale to nie je také dôležité. Dôležití sú všetci tí ostatní, ktorí vedia, že tieto nespravodlivosti už treba raz a navždy urobiť. Urobiť koniec. A ešte raz chcem poďakovať za tú dlhú cestu, ktorú ste prešli s týmto zákonom a moju podporu ste mali vždy a, a vždy ju mať budete, takže za seba ja už som sa ospravedlnila niekoľkokrát a môžem sa ospravedlniť opäť tým ženám, aj keď som nič nespravila, ale možno si to uvedomí niekto iný, ten čo by sa naozaj ospravedlniť mal. Ďakujem.
90. schôdza NR SR - 10.deň - A. dopoludnia
Dátum: 2023-05-17
Poslanec: Kozelová, Monika (-)
Druh vystúpenia: Vystúpenie s faktickou poznámkou

94. Marián, to, čo si teraz hovoril, som počula už fakt za tieto dva dni asi päťkrát, možnože opakovanie je matka múdrosti, je to fajn, ale neviem na čo. To je to, o čom sa tu bavíme. Miesto toho, aby sme sa bavili o konkrétnosti a išli do podstaty veci, mňa nezaujíma problém medzi ministerstvom životného prostredia a medzi ministerstvom hospodárstva. Mňa zaujíma ten zásadný problém, spaľovacie motory - áno, spaľovacie motory - nie. Na jednej strane je jedna časť, jedna časť argumentov, na druhej strane druhá časť argumentov, poďme nájsť stred a nie sa tu vybíjame a do kolečka každý rozpráva to isté, to isté. Jarka, Jarka, no a to už nehovorím o ľuďoch, ktorí sem prídu len preto, že konečne si môžu do niekoho kopnúť, no tak to je už úplne super. Ja tomu rozumiem celej tejto problematike a nehovorím, že do hĺbky, ale to, čo potrebujem vedieť, to viem a myslím si, že nikto z nás tu nie je taký idiot, aby po toľkých nekonečných dvojdňových debatách tu nevedel, o čo ide. Myslím si, že všetci vieme a teraz ide o to, ako zahlasovať, o to ide. Čiže je tu ďalších sto zákonov, ktoré sme ešte ani nezačali a sú veľmi dôležité pre ľudí, ale my si tu vybíjame fakt na, na, na nekonečných rozpravách. To isté bolo u Igora Matoviča, všetci z OĽANO museli ísť do diskusie, všetci. Na čo je to dobré.